CELEX: 62012TN0378
Language: el
Date: 2012-08-14 00:00:00
Title: Υπόθεση T-378/12: Προσφυγή της 14ης Αυγούστου 2012 — Capitalizaciones Mercantiles κατά ΓΕΕΑ — Leineweber (X)

24.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 366/35
            
         Προσφυγή της 14ης Αυγούστου 2012 — Capitalizaciones Mercantiles κατά ΓΕΕΑ — Leineweber (X)
   (Υπόθεση T-378/12)
   2012/C 366/72
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Capitalizaciones Mercantiles Ltda (Μπογκοτά, Κολομβία) (εκπρόσωποι: J. Devaureix, και L. Montoya Terán, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Leineweber GmbH & Co. KG (Herford, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να δεχτεί την προσφυγή ακυρώσεως καθώς και όλα τα επισυναπτόμενα σε αυτήν έγγραφα και τα αντίστοιχα αντίγραφα,
            
         
               —
            
            
               να δεχτεί όλα τα επισυναπτόμενα στο εισαγωγικό της δίκης έγγραφο αποδεικτικά στοιχεία,
            
         
               —
            
            
               να δεχτεί το αίτημα της προσφεύγουσας να μην εφαρμοστεί η απόφαση που εξέδωσε το πρώτο τμήμα προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 15ης Μαΐου 2012 στην υπόθεση R 1524/2011-1, όσον αφορά την υπ. αριθ. 7045818 αίτηση καταχωρίσεως, και κατά συνέπεια, να επικυρώσει την απόφαση του τμήματος ανακοπών, της 25ης Μαΐου 2011, με την οποία καταχωρίσθηκε το υπ. αρ. 7045818 κοινοτικό σήμα «X» (εικονιστικό) για προϊόντα της κλάσεως 25 και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: το εικονιστικό σήμα «Χ» για προϊόντα των κλάσεων 25 — υπ. αριθ. 7045818 αίτηση καταχωρίσεως κοινοτικού σήματος
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: ο αντίδικος ενώπιον του τμήματος προσφυγών
   
      Αντιταχθέν σήμα ή σημείο: καταχωρισμένο υπ. αριθ. 4736609 κοινοτικό εικονιστικό σήμα «X», μεταξύ άλλων, για προϊόντα της κλάσεως 25
   
      Απόφαση του τμήματος ανακοπών: απόρριψη της ανακοπής για όλα τα προσβαλλόμενα αγαθά
   
      Απόφαση του τμήματος προσφυγών: ακύρωση της προσβαλλόμενης αποφάσεως και απόρριψη της επίμαχης αιτήσεως καταχωρίσεως σήματος για προϊόντα της κλάσεως 25
   
      Προβαλλόμενοι λόγοι: παράβαση του άρθρου 8, παράγραφος 1, στοιχείο β', του Κανονισμού 207/2009, του Συμβουλίου